*“APSTIPRINĀTS*

*atklāta konkursa komisijas sēdē*

*2017.gada 21.aprīlī*

*ar protokolu Nr.1*

*\_\_\_\_\_\_\_\_\_\_\_\_\_\_\_\_\_\_\_\_\_\_L.Kudiņš”*

# RĪGAS PAŠVALDĪBAS POLICIJAS

##### ATKLĀTA KONKURSA

**„Par sešu jaunu un vienādu komerc furgona tipa, trafarētu un aprīkotu automašīnu iegādi”**

# (IEPIRKUMA IDENTIFIKĀCIJAS NUMURS RPP 2017/14)

**NOLIKUMS**

**Rīga, 2017**

1. **VISPĀRĪGĀ INFORMĀCIJA**
   1. **Iepirkuma identifikācijas numurs:** RPP 2017/14.
   2. **Iepirkuma procedūras veids:** saskaņā ar Publisko iepirkumu likuma (turpmāk – PIL) 8.panta pirmās daļas 1. punktu – atklāts konkurss.
   3. Pasūtītājs – Rīgas pašvaldības policija, Lomonosova iela 12a, Rīga, LV-1019, nodokļu maksātāja reģistrācijas Nr.LV90000055099, banka ,,Nordea Bank AB Latvijas filiāle”, kods NDEALV2X, konts LV82NDEA0021800014010. Profila adrese internetā (turpmāk – Interneta vietne) – [rpp.riga.lv](http://www.riga.lv). Darba laiks – no plkst. 8.30 līdz plkst. 12.00 un no plkst.12.30 līdz plkst.17.00.
   4. **Kontaktpersona:** Andrejs Vessers - Arness, vecākais juriskonsults, tālr.67037869, fakss 67037895, e-pasts [Andrejs.Vessers@riga.lv](mailto:Andrejs.Vessers@riga.lv).
   5. **Pretendentu nosacījumi:**
      1. Pretendents – fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu atklātā konkursā „ Par sešu jaunu un vienādu komerc furgona tipa, trafarētu un aprīkotu automašīnu iegādi”, identifikācijas Nr. RPP 2017/14 (turpmāk – Atklāts konkurss).
      2. Ja piedāvājumu Atklātam konkursam iesniedz personu apvienība, visi apvienības dalībnieki paraksta gan pieteikumu, gan tehnisko specifikāciju - finanšu piedāvājumu.
      3. Ja piedāvājumu Atklātam konkursam iesniedz personu apvienība, piedāvājumā norāda personu, kura pārstāv personu apvienību Atklātā konkursā, nodrošinot Atklāta konkursa ietvaros informācijas apmaiņu ar komisiju. Personu apvienību dalībnieki iesniegtajā piedāvājumā norāda arī katras personas uzņemtos pienākumus paredzamā līguma saistību izpildē. Šo informāciju paraksta katrs personu apvienības dalībnieks.
      4. Ja personu apvienību atzīst par Atklāta konkursa uzvarētāju, dalībnieki pēc pasūtītāja pieprasījuma, līdz līguma slēgšanai izveido personālsabiedrību. Šo pieprasījumu pasūtītājs paziņo vienlaikus ar lēmumu par Atklāta konkursa rezultātiem.
      5. Piedāvājums Atklāta konkursa nolikuma (turpmāk – Nolikums) izpratnē ir dokumentu kopums, kas sastāv no Nolikuma 1.10.2.apakšpunktā uzskaitītajiem dokumentiem.
   6. **Piedāvājuma iesniegšanas kārtība:**
      1. ieinteresētais piegādātājs piedāvājumu iesniedz personīgi, ar kurjera vai pasta starpniecību **līdz** **2017.gada 1.jūnijam**, plkst. 10:00, Rīgas pašvaldības policijā, Lietvedības nodaļā, Lomonosova ielā 12a, Rīgā, LV-1019.
      2. Ja piedāvājums tiek nosūtīts ar kurjera vai pasta starpniecību, ieinteresētais piegādātājs nodrošina, ka piedāvājums tiek saņemts līdz Nolikuma 1.6.1.apakšpunktā minētajam termiņam.
      3. Ja piedāvājums iesniegts vai piegādāts pēc Nolikuma 1.6.1.apakšpunktā norādītā piedāvājuma iesniegšanas termiņa beigām, iepirkuma komisija piedāvājumu neatvērtu atdod atpakaļ vai nosūta pa pastu uz iepakojumā norādīto adresi.
      4. Piedāvājums jāiesniedz 1 (vienā) aizlīmētā un līmējuma vietā/-s ar zīmogu un/vai parakstu aizzīmogotā un/vai parakstītā iepakojumā, nodrošinot iepakojuma drošību, lai piedāvājuma dokumentiem nevar piekļūt, nesabojājot iepakojumu.
      5. Iesniegtais piedāvājums tiek reģistrēts piedāvājuma iesniegšanas reģistra lapā.
   7. **Piedāvājumu atvēršanas kārtība:**
      1. Visi saņemtie un reģistrētie pretendentu piedāvājumi Atklātam konkursam tiks atvērti Rīgas pašvaldības policijā, Lomonosova ielā 12a, Rīgā, LV-1019, **2017.gada 1.jūnijā, plkst.10.00.** Konkrētā telpa tiek noteikta piedāvājumu atvēršanas dienā līdz plkst.09.45 un informācija par to būs pieejama pie kontaktpersonas un ēkas dežuranta.
      2. Pretendenti vai pretendentu pārstāvji, kuri ieradušies uz Atklāta konkursa piedāvājumu atvēršanas sanāksmi, reģistrējas pretendentu reģistrā.
      3. Iepirkuma komisija atver piedāvājumus to iesniegšanas secībā, nosauc pretendentu, piedāvājuma iesniegšanas datumu, laiku un pretendenta iesniegtā Finanšu piedāvājuma saturu.
      4. Pēc visu piedāvājumu atvēršanas piedāvājumu atvēršanas sanāksme tiek slēgta. Pretendentu atlasi, piedāvājumu atbilstības pārbaudi un piedāvājumu vērtēšanu iepirkuma komisija veic slēgtā sēdē.
   8. **Atklāta konkursa nolikuma saņemšana:**
      1. Ieinteresētais piegādātājs Nolikumu var saņemt, lejupielādējot to elektroniskajā formātā no Interneta vietnes **rpp.riga.lv.** Ja nepieciešams, pretendents var pieprasīt izsniegt Nolikumu drukātā veidā. Pasūtītājs to izsniedz 3 (trīs) darba dienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājuma iesniegšanas termiņa.
      2. Ieinteresētajam piegādātājam jāseko līdzi turpmākajiem iespējamiem grozījumiem Nolikumā, kā arī iespējamām iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Interneta vietnē.
   9. **Papildu informācijas sniegšana:**
      1. Ieinteresētais piegādātājs jautājumus par Nolikumu uzdod rakstiskā veidā, adresējot tos iepirkuma komisijai un nosūtot pa pastu uz Nolikuma 1.3.punktā norādīto adresi, vai uz Nolikuma 1.4. punktā norādīto faksu un/vai e-pastu.
      2. Ja ieinteresētais piegādātājs ir laikus pieprasījis papildu informāciju par Atklāta konkursa dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, iepirkuma komisija atbildi sniedz 5 (piecu) darba dienu laikā no pieprasījuma vai jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām.
   10. **Prasības piedāvājuma noformējumam:**
       1. Uz piedāvājuma iepakojuma (aploksne, kaste u.c.) jānorāda:

Rīgas pašvaldības policija

Lomonosova ielā 12a, Rīgā, LV-1019, Latvija

**/pretendenta nosaukums, juridiskā adrese, tālrunis/**

Atklātam konkursam **„**Par sešu jaunu un vienādu komerc furgona tipa, trafarētu un aprīkotu automašīnu iegādi”

identifikācijas Nr. RPP 2017/14

**Neatvērt līdz piedāvājumu atvēršanas sanāksmei**

* + 1. **Piedāvājums iesniedzams šādā komplektācijā**:
       1. Atlases dokumenti (Nolikuma 3.1. apakšpunkts);
       2. Tehniskā specifikācija - finanšu piedāvājuma (Nolikuma 1.pielikums) dokumenti;
       3. Tehniskās specifikācijas - finanšu piedāvājuma dokumentus saskaņā ar 3.14.apakšpunktu iesniedz elektroniskajā datu nesējā (CD formātā vai kopnes USB saskarnes atmiņas ierīcē).
    2. Piedāvājuma dokumentiem/sējumam jābūt cauršūtiem ar izturīgu diegu/auklu, kas nostiprināta, uzlīmējot baltu papīra lapu. Šuvuma vietai jābūt apstiprinātai ar pretendenta pārstāvja ar pārstāvības tiesībām parakstu, jānorāda atšifrēts lappušu skaits. Piedāvājumam jābūt noformētam tā, lai novērstu iespēju nomainīt lapas, nesabojājot nostiprinājumu. Piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
    3. Iesniedzamo dokumentu noformēšanas prasības:
       1. dokumenti (Nolikuma 3.1.apakšpunktā minētie dokumenti un Nolikuma 1.pielikums) jāparaksta pretendenta pārstāvim (-jiem) ar pārstāvības tiesībām vai tā pilnvarotai (-ām) personai (-ām). Gadījumā, ja pārstāvības tiesības nav konstatējamas no Uzņēmumu reģistra datiem, piedāvājumam jāpievieno dokuments, kas apliecina pretendenta pārstāvja (-u) pārstāvības (paraksta) tiesības;
       2. piedāvājuma dokumentiem jāpievieno satura rādītājs.
       3. ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar Ministru kabineta 2000. gada 22. augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Apliecinājums nozīmē: uzraksts “TULKOJUMS PAREIZS”; tulka vārds, uzvārds un personas kods; tulka paraksts; apliecinājuma vietas nosaukums un datums;
       4. tiem jābūt skaidri salasāmiem, bez neatrunātiem labojumiem un dzēsumiem;
       5. piedāvājuma lapām jābūt numurētām.

1. **INFORMĀCIJA PAR IEPIRKUMA PRIEKŠMETU**
   1. **Iepirkuma priekšmeta apraksts:**
      1. 6 (sešu) jaunu, vienādu komerc furgona tipa (furgonu klases, k-F pēc Auto Asociācijas Automobiļu klasifikatora), trafarētu un aprīkotu automašīnu iegāde.
      2. CPV kods: 34114200-1.
      3. Plānotā līgumcena – **EUR 239 669,42 (divi simti trīsdesmit deviņi tūkstoši seši simti sešdesmit deviņi euro, 42 centi) bez PVN.**
      4. Pretendents drīkst iesniegt tikai vienu piedāvājumu vienā variantā.
      5. Iepirkuma priekšmets nav sadalīts daļās.
      6. maksimālais automašīnu piegādes termiņš 5 (pieci) mēneši.
   2. Līguma izpildes vieta - Lomonosova iela 12a, Rīga, LV-1019.
2. **IESNIEDZAMIE DOKUMENTI UN TO PĀRBAUDE**
   1. **Pretendentu atlases prasības un dokumenti:**

|  |  |  |
| --- | --- | --- |
| **Nr. pēc kārtas** | **Prasība** | **Iesniedzamais/-ie dokuments/-i** |
|  | Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā. | **1.** Reģistrācijas faktu attiecībā uz Latvijas Republikā reģistrētajiem pretendentiem iepirkuma komisija pārbaudīs publiski pieejamajās datubāzēs.  **2.** Ārvalstīs reģistrētajiem pretendentiem jāiesniedz reģistrācijas faktu apliecinošs dokuments. |
| 3.1.2. | Pretendentam ir atļauja mehānisko transportlīdzekļu tirdzniecībai | Pretendenta apliecināta Latvijas Republikas Satiksmes ministrijas licences mehānisko transportlīdzekļu tirdzniecībai (ārvalstu pretendentiem-analogas iestādes izsniegtas licences) kopija. Ārvalstu pretendenti iesniedz izziņas vai attiecīgās uzņēmējdarbības atļaujas, ko izsniegušas līdzvērtīgas nozares institūcijas vai profesiju vai arodu reģistri citā valstī, kur pretendents reģistrēts. |
| 3.1.3. | Pretendentam ir tiesības piegādāt transportlīdzekļus un tiesības nodrošināt to garantijas apkalpošanu, kā arī tiesības nodrošināt to tehniskās apkopes un remontu garantijas laikā. | Pretendenta apliecinājumu par to, ka pretendentam ir tiesības piegādāt transportlīdzekļus un tiesības nodrošināt to garantijas apkalpošanu, kā arī tiesības nodrošināt to tehniskās apkopes un remontu garantijas laikā. |
| 3.1.4. | Pretendenta iesniegts saraksts ar tehniskās apkopes un remontu veikšanas uzņēmumiem, kuri ir tiesīgi apkalpot pretendenta piedāvātos transportlīdzēkļus. | Sarakstā tiek iekļauta sekojoša informācija: informācija par uzņēmumu/iem (nosaukums, reģistrācijas numurs, juridiskā adrese), kā arī informāciju par tehniskās apkopes un remontu veikšanas staciju (autoservisu) atrašānās vietām (adrese). |
| 3.1.5. | Pretendenta iesniegts attiecīgas sērijas un tipa transportlīdzekļa atbilstības sertifikāts | Pretendents iesniedz dokumentu, ko izsniedz transportlīdzekļa izgatavotājs un ar ko apliecina, ka attiecīgas sērijas transportlīdzeklis, kas pieder pie tipa, kurš apstiprināts saskaņā ar 2009.gada 22.decembra Ministru kabineta noteikumiem Nr.1494 “Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi”, ražošanas laikā atbilst normatīvajiem aktiem par ceļu satiksmi. |
| 3.1.6. | Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. | Šādā gadījumā Pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. |
| 3.1.7. | Pretendents iesniedz transportlīdzekļa darbmūža ekspluatācijas izmaksu aprēķinu 250 000km nobraukumam. | Veicot transportlīdzekļa darbmūža ekspluatācijas izmaksu aprēķinu, pretendents izmanto transportlīdzekļa darbmūža ekspluatācijas izmaksu aprēķina kalkulātoru, kas pieejams Iepirkumu uzraudzības biroja mājas lapā: <https://www.iub.gov.lv/lv/kalkulators>.  Aizpildot visas kalkulātorā paredzetas ailes un uztaisot ekrānuzņēmumu (screenshot) tādā veidā, lai būtu redzami visi transportlīdzekļa darbmūža ekspluatācijas izmaksu aprēķināšanas parametri un gala aprēķins (rezultāts). |

|  |  |
| --- | --- |
| **Eiropas vienotais iepirkuma procedūras dokuments** (turpmāk – Vienotais dokuments) | |
| 3.1.8. | Pasūtītājs pieņem Vienoto dokumentu kā sākotnējo pierādījumu atbilstībai paziņojumā par līgumu vai Konkursa dokumentos noteiktajām pretendentu atlases prasībām. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai Konkursa dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Konkursa dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.  Vienotā dokumenta veidlapu, kas ir vienāda visās ES dalībvalstīs, nosaka Eiropas **Komisijas 2016. gada 5. janvāra īstenošanas regula Nr. 2016/7,** *ar ko nosaka standarta veidlapu Eiropas vienotajam iepirkuma procedūras dokumentam (Dokuments attiecas uz EEZ)* (regulas 2. pielikums).  Vienotā dokumenta teksta datne ir pieejama: <http://www.iub.gov.lv/sites/default/files/upload/1_LV_annexe_acte_autonome_part1_v4.doc> |

* 1. Ja pasūtītājs konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tas pieprasa, lai pretendents, vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem kandidātiem un pretendentiem. Ja atlases dokumentos nav atspoguļota visa pieprasītā informācija vai tā neatbilst Nolikuma prasībām, komisijai ir tiesības pretendenta piedāvājumu noraidīt un izslēgts pretendentu no turpmākās dalības konkursā.
  2. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
  3. Ja pasūtītājs nepieciešamo informāciju par pretendentu iegūst tieši no kompetentās institūcijas, datubāzēs vai no citiem avotiem, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja pasūtītāja iegūtā informācija neatbilst faktiskajai situācijai.
  4. Ja pasūtītājam rodas šaubas par iesniegtās dokumenta kopijas autentiskumu, tas pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
  5. **Tehniskā specifikācija - finanšu piedāvājums** jāsagatavo atbilstoši Nolikuma 1.pielikumam.
  6. Pretendentu iepirkuma priekšmeta tehnisko specifikāciju – finanšu piedāvājumu vērtēšana tiek veikta tiem pretendentiem, attiecībā par kuriem veikta pretendentu atlase un kuri atbilst šā Nolikuma prasībām.
  7. Pretendents var iesniegt tikai vienu iepirkuma priekšmeta tehnisko specifikāciju – finanšu piedāvājumu.
  8. Tehnisko specifikāciju – finanšu piedāvājumu vērtē pēc dokumentiem, kas iesniegti saskaņā ar šā Nolikuma 3.6.punktu.
  9. Ja par pretendenta iesniegtās tehniskās specifikācijas – finanšu piedāvājuma dokumentos atspoguļoto informāciju ir nepieciešami precizējumi, komisija tos pieprasa un pretendenta tehniskās specifikācijas – finanšu piedāvājuma atbilstību vērtē pēc precizējošo ziņu saņemšanas.
  10. Ja pretendenta iesniegtajā tehniskajā specifikācijā – finanšu piedāvājumā nav atspoguļota visa pieprasītā informācija vai tā neatbilst Nolikuma 1.pielikuma prasībām, atklāta konkursa komisijai ir tiesības pretendenta piedāvājumu noraidīt un pretendentu izslēgt no turpmākās dalības konkursā.
  11. Komisija pārbauda, vai tehniskajā specifikācijā – finanšu piedāvājumā nav aritmētisko kļūdu, bet to konstatācijas gadījumā veic aritmētisko kļūdu labojumus un informē par to pretendentu, kura pieļautās kļūdas labotas. Vērtējot tehnisko specifikāciju – finanšu piedāvājumu, pasūtītājs ņem vērā kļūdu labojumu.
  12. Piedāvājuma cenā jāietver visi nodokļi un nodevas, kā arī visas izmaksas, kas saistītas ar pakalpojuma izpildi, neieskaitot PVN.
  13. **Pretendentam jāpievieno datu nesējs (CD formātā) vai kopnes USB saskarnes atmiņas ierīce ar piedāvātās tehniskās specifikācijas – finanšu piedāvājuma dokumenta oriģinālu *Word* formātā. Ja datu nesējā iekļautā informācija atšķirsies no piedāvājuma dokumentos iekļautās informācijas, tiks vērtēta informācija, kas iekļauta piedāvājuma dokumentos.**

1. **PRETENDENTU IZSLĒGŠANAS NOTEIKUMU PĀRBAUDE**

PIL 42.panta pirmajā daļā noteiktos pretendentu izslēgšanas gadījumus iepirkuma komisija pārbaudīts PIL 42.panta kārtībā.

1. **PRETENDENTU ATLASE, PIEDĀVĀJUMA VĒRTĒŠANA UN PIEDĀVĀJUMA IZVĒLES KRITĒRIJS**
   1. Iepirkuma komisija atlasa pretendentus saskaņā ar Nolikumā izvirzītajām atlases prasībām, pārbauda piedāvājumu atbilstību Nolikumā noteiktajām prasībām un izvēlas saimnieciski visizdevīgāko piedāvājumu.
   2. Piedāvājumu vērtēšana tiek veikta slēgtās sēdēs šādos posmos:

5.2.1. piedāvājuma noformējuma pārbaude;

5.2.2. pretendentu atlases dokumentu pārbaude;

5.2.3. tehniskās specifikācijas – finanšu piedāvājuma pārbaude;

5.2.4. piedāvājuma izvēle saskaņā ar piedāvājuma izvēles kritēriju.

* 1. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
  2. Iesniegto piedāvājumu vērtēšanai, ieprikuma komisija var pieaicināt neatkarīgu ekspertu, kurš dod rakstisku atzinumu par iesniegto piedāvājumu atbilstību vai neatbilstību Nolikuma prasībām, kā arī par pretendenta tehniskās specifikācijas – finanšu piedāvājuma norādīto informāciju.
  3. **Ja iepirkuma komisijai šķiet, ka pretendenta piedāvātais piedāvājums ir nepamatoti lēts, iepirkuma komsija no pretendenta pieprasa skaidrojumu par piedāvāto cenu vai izmaksām.**
  4. Iepirkuma komisija, pēc skaidrojumu pieprasījuma no pretendenta, konsultējoties ar pretendentu, izvērtē tā sniegtos skaidrojumus. Iepirkuma komisijai ir tiesības prasīt, lai pretendents iesniedz izdrukas no Valsts ieņēmumu dienesta elektroniskās deklarēšanas sistēmas par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās, ja šādus datus apkopo Valsts ieņēmumu dienests.
  5. Iepirkuma komisija noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
  6. **Piedāvājuma izvēle:** Piedāvājumu izvēles kritērijs ir saimnieciski visizdevīgākais piedāvājums.
  7. Piedāvājumus vērtē pēc punktu metodes, par labāko piedāvājumu piešķirot lielāko punktu skaitu, kas noteikts konkrētam izvēles kritērijam. Maksimālais punktu skaits ir 100 punkti.
  8. Komisija izvēlas saimnieciski visizdevīgāko piedāvājumu, ņemot vērā šajā sadaļā norādītos kritērijus, to skaitliskās vērtības un pamatojoties uz šajā sadaļā norādīto vērtēšanas metodes aprakstu.
  9. **Saimnieciski visizdevīgākā piedāvājuma vērtēšanas kritēriji**:

|  |  |  |
| --- | --- | --- |
| ***Nr. p/k*** | ***Vērtējamais kritērijs*** | ***Punktu skaits*** |
| 1. | 6 (sešu) jaunu, trafarētu un aprīkotu komerc furgona tipa automašīnu cena EUR bez PVN (Nolikuma 1.pielikuma 6.sadaļas 3.punkts) | 70 |
| 2. | Vienas remonta darba stundas cena automašīnas garantijas laikā (Nolikuma 1.pielikuma 7.sadaļas 1.punkts) | 15 |
| 3. | Tehniskās apkopes izmaksas periodā līdz 150 000 km nobraukumam (ieskaitot) (Nolikuma 1.pielikuma 6.sadaļas 4.punkts) | 10 |
| 4. | Transportlīdzekļa darbmūža ekspluatācijas izmaksas | 5 |
| 5. | **Kopā** | **100** |

* 1. Pretendents, kurš piedāvā viszemāko piedāvājuma cenu vienai automašīnai bez PVN, saņem visaugstāko vērtējumu 70 punkti. Piešķiramos punktus aprēķina, izmantojot šādu formulu: **(Cx/Cy) x P**, kur Cx – lētākā piedāvājuma cena, Cy – vērtējamā piedāvājuma cena un P – Nolikumā noteiktais maksimālais punktu skaits cenai.
  2. Vienas remonta darba stundas cena automašīnas garantijas laikā. Augstāko vērtējumu (15 punkti) saņem pretendents, kurš piedāvā viszemākās vienas darba stundas izmaksas autoservisā garantijas laikā. Piešķiramos punktus aprēķina, izmantojot šādu formulu: (Cx/Cy) x P, kur Cx – lētākā piedāvājuma cena, Cy – vērtējamā piedāvājuma cena un P – Nolikumā noteiktais maksimālais punktu skaits cenai.
  3. Tehniskās apkopes izmaksas periodā līdz 150 000 km nobraukumam. Augstāko vērtējumu (10 punkti) saņem pretendents, kurš piedāvā viszemākās tehniskās apkopes izmaksas periodā līdz 150 000 km nobraukumam. Piešķiramos punktus aprēķina, izmantojot šādu formulu: (Cx/Cy) x P, kur Cx – lētākā piedāvājuma cena, Cy – vērtējamā piedāvājuma cena un P – Nolikumā noteiktais maksimālais punktu skaits.
  4. Transportlīdzekļa darbmūža ekspluatācijas izmaksas. Augstāko vērtējumu (5 punkti) saņem pretendents, kura transportlīdzekļa darbmūža ekspluatācijas izmaksas 250 000km nobraukumam būs visszemākās. Piešķiramos punktus aprēķina, izmantojot šādu formulu: (Cx/Cy) x P, kur Cx – lētākās darbmūža ekspluatācijas izmaksas , Cy – vērtējamās darbmūža ekspluatācijas izmaksas un P – Nolikumā noteiktais maksimālais punktu skaits darbmūža ekspluatācijas izmaksām.
  5. Katrs konkursa komisijas loceklis sastāda savas atsevišķas (individuālas) saimnieciski izdevīgākā piedāvājuma vērtēšanas tabulas katra pretendenta piedāvājuma novērtēšanai, atbilstoši   
     augstāk norādītajiem kritērijiem.
  6. Komisijas locekļu individuālie vērtējumi tiek apkopoti kopsavilkuma (kopējā vērtēšanas) tabulā saimnieciski visizdevīgākā piedāvājuma noteikšanai, atbilstoši augstāk norādītajiem kritērijiem.
  7. Ja pirms tam, kad iepirkuma komisija pieņems lēmumu par iepirkuma līguma slēgšanas tiesību piešķiršanu pretendentam, konstatēs, ka vismaz divu pretendentu piedāvājumu novērtējums ir vienāds, piedāvājumu izvelēs izšķirošais kritērijs būs viszemākās piedāvājuma cenas bez PVN norādīšana piedāvājumā, atbilstoši kuram iepirkuma komisija izvēlēsies piedāvājumu.

1. **LĒMUMA PAR ATKLĀTA KONKURSA REZULTĀTU PIEŅEMŠANA, PAZIŅOŠANA UN IEPIRKUMA LĪGUMA SLĒGŠANA**
   1. **Lēmuma par Atklāta konkursa rezultātu pieņemšana un paziņošana:**
      1. Iepirkuma līguma slēgšanas tiesības tiks piešķirtas pretendentam, kurš ir iesniedzis Nolikuma prasībām atbilstošu piedāvājumu un piedāvājums atzīts par saimnieciski visizdevīgāko, kā arī pretendents nav izslēgts, saskaņā ar Nolikuma 4.sadaļu.
      2. Visi pretendenti tiek rakstveidā informēti par Atklāta konkursa rezultātiem 3 (trīs) darba dienu laikā no lēmuma pieņemšanas dienas.
      3. Pasūtītājs informāciju par rezultātiem nosūta pretendentiem pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nodod personīgi.
   2. **Iepirkuma līguma slēgšana:**
      1. Iepirkuma līgums tiek slēgts ar uzvarējošo pretendentu ne agrāk kā nākamajā darba dienā pēc nogaidīšanas termiņa beigām, ja Pasūtītājs nesaņem informāciju no Iepirkumu uzraudzības biroja par pretendenta sūdzību par pasūtītāja darbību attiecībā uz atklāta konkursa likumību.
      2. Iepirkuma līgums tiek sagatavots saskaņā ar Nolikuma 2.pielikumu, kā arī pamatojoties uz iepirkuma komisijas lēmumu par iepirkuma līguma slēgšanu un Atklāta konkursa uzvarētāja iesniegto piedāvājumu.
      3. Atklāta konkursa uzvarētājam iepirkuma līgums jāparaksta 10 (desmit) darbdienu laikā no uzaicinājuma nosūtīšanas parakstīt iepirkuma līgumu nosūtīšanas dienas. Uzaicinājums parakstīt līgumu tiks nosūtīts uz pretendenta piedāvājumā norādīto e-pasta adresi. Ja norādītajā termiņā Atklāta konkursa uzvarētājs neparaksta iepirkuma līgumu, tas var tikt uzskatīts par atteikumu slēgt iepirkuma līgumu.
      4. Ja uzvarējošais pretendents atsakās slēgt iepirkuma līgumu ar Pasūtītāju, iepirkuma komisija izvēlas nākamo saimnieciski visizdevīgāko piedāvājumu, kas atbilst Nolikumā izvirzītajām prasībām. Ja nepieciešams, pasūtītājs ir tiesīgs pieprasīt no nākamā Pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, pasūtītājs pieņem lēmumu pārtraukt vai izbeigt iepirkuma procedūru, neizvēloties nevienu piedāvājumu.
   3. **Avansa maksājums nav paredzēts**.
   4. Iepirkuma līguma projekts ir pievienots Nolikumam, bet tā noteikumi tiks precizēti atbilstoši uzvarējušā pretendenta iesniegtajam tehniskajam un finanšu piedāvājumam, ciktāl tie nav pretrunā ar normatīvajos aktos un Nolikumā paredzētajiem noteikumiem un nepasliktina pasūtītāja stāvokli.
2. **PIELIKUMU SARAKSTS**
   1. Tehniskā specifikācija – finanšu piedāvājums– 1.pielikums.
   2. Līguma projekts – 2.pielikums.